**ტენდერი დასუფთავების მომსახურების შესყიდვასთან დაკავშირებით**

**მოთხოვნები და პირობები**

შპს „ჯორჯიან უოთერ ენდ ფაუერი“ (GWP)- აცხადებს ტენდერს დასუფთავების მომსახურების შესყიდვასთან დაკაშირებით, ერთ ლოტად.

მომსახურება მოიცავს GWP-ის 65 ობიექტის ყოველდღიურ/გეგმიურ და ასევე გენერალურ დასუფთავებას მოცემული ტენიკური დავალების შესაბამისად.

**ზოგადი მოთხოვნები და პირობები:**

* შემსრულებების თანამშრომები უნდა იყვნენ კეთილგანწყობილი და მოწესრილებულნი.
* შემსრულებელის თანამშრომლები უნდა ატარებდნენ უნიფორმას და სახელობით ბეიჯებს.
* შემსრულებელმა კომპანიამ უნდა გამოყოს მენეჯერი-საკონტაქტო პირი, რომელიც მუდმივად იქნება კავშირზე და იქნება პასუხისმგებელი დამკვეთთან;
* შემსრულებელმა უნდა უზრუნველყოს თავისი თანამშრომლების შვებულება და მინიმალური ჯანმრთელობის დაზღვევის პაკეტის ქონა ყოველ თანამშრომელზე;
* შემსრულებელი ვალდებულია უწყვეტად უზრუნველყოფოს საკმარისი ადამიანური რესურსის არსებობა. ავადობის, შვებულების (დეკრეტი, ბიულეტინი) და გადედიანობის შემთხვევაში, სწრაფი და დროული ჩანაცვლებთ.
* შემსრულებლის მიერ ყოველდღიურად უნდა იწარმოოს თანამშრომელთა მუშაობის ტაბელის წარმოება, რომელიც იქნება შემსრულებელთან და ნებიმიერ დროს დამკვეთის მოთხოვნის შემთხვევაში წარმოდგენილ უნდა იქნეს მყისიერად;
* შემსრულებელი პასუხისმგებელია საკუთარ თანამშრომლების მიერ შრომისა და უსაფთხოების ნორმების დაცვაზე. ასევე, ყველა თანამშრომელმა უნდა იცოდეს ქიმიური საწმენდი საშუალებების გამოყენების წესები (COSHH for 'Control of Substances Hazardous to Health'- ნიშნის მქონე საწმენდი საშუალებები). საჭიროებისამებრ, დასუფთავების სამუშაოდან გამომდინარე შემსრულებლის თანამშრომლები უნდა იყვნენ აღჭურვილნი შესაბამისი დამცავი საშუალებებით (პირბადე, ერთჯერადი ხელთათმანი, ერთჯერადი კომბინიზონი, ვარდნის დამცავი ღვედი და ა.შ.);
* შემსრულებელმა უნდა უზრუნველყოს სრული კონფიდენციალობის დაცვა;
* დაუშვებელია შემსრულებლის მიერ ნებარვის გარეშე დამკვეთის ნებისმიერი ნივთის, საკვები პროდუქტის და/ან პირადი ნივთის აღება პირადი გამოყენების მიზნით.

**მატერიალურ-ტექნიკური ბაზა და მომარაგება:**

* შემსრულებელმა უნდა უზრუნველყოს დასუფთავებისათვის საჭირო ინვენტარი (მტვერსასრუტები, იატაკის საწმენდი აპარატი, ქიმწმენდის აპარატი და სხვა საჭირო მოწყობილობა) და შესაბამისი მომსახურების გაწევისთვის საჭირო სახარჯი მასალა და საწმენდი საშუალებები (ტილო, საწმენდი სითხეები, სადეზინფექციო სითხეები და ა.შ);
* შემსრულებელმა უნდა უზრუნველყოს საპირფარეშოებისათვის, სამზარეულოებისათვის და გარე პერიმეტრისათვის საჭირო ინვენტარით **ერთჯერადი** აღჭურვა-მომარაგება **დანართი N4-ის აღჭურვილობის** შესაბამისად, რომელშიც მოცემულია რაოდენობები და სპეციფიკაციები.

*შენიშვნა: დამკვეთი იტოვებს უფლებას, ტენდერის დასრულების შემდეგ, შეიტანოს ცვლილება-კორექტირება და/ან ბათილად ცნოს დანართი N4-ის აღჭურვილობის მოთხოვნის ვალდებულება.*

* შემსრულებელმა უნდა უზრუნველყოს დამკვეთის სახარჯი მასალით უწყვეტი მომარაგება **დანართი N4-ის სახარჯი მასალის** შესაბამისად. რაოდენობის და ფასის დადგენა უნდა მოხდეს შემსყიდველის მიერ სატენდერო დოკუმენტაციისა და ობიექტების შესწავლის შემდეგ.
* ნებისმიერი სახარჯი მასალის მოწოდება-გამოყენების დროს, შემსრულებელმა უნდა გამოიყენოს ის სარეცხი საშუალებები, რომლებიც სერტიფიცირებული იქნება შემდეგი ჩამონათვალიდან: EU ან The Nordic Ecolabel, Green Seal (USA), Blue Angel (Germany) ან სხვა რომელიმე მსგავსი სერტიფიკატით დამკვეთთან წინასწარი შეთანხმების საფუძველზე;
* შემსრულებელი პასუხისმგებელია საკუთარი ინვენტარის მართებულ შენახვასა და სამეურნეო-სახარჯი მასალების მარაგების კონტროლზე, რისთვისაც დამკვეთის მიერ ლოკაციების მიხედვით გამოეყოფა შესაბამისი დაცული ფართი/ტერიტორია.

**მომსახურება:**

მომსახურების მიღების პერიოდულობის მიხედვით, მომსახურება იყოფა 2 ჯგუფად - **მუდმივი ჯგუფი** (დანართი N2) - ყოველდღიური დასუფთავება და გენერალური დასუფთავება, და **მობილური ჯგუფი** (დანართი N3) - კვირაში ერთი დღე.

**მუდმივი ჯგუფისათვის ობიექტების ჩამონათვალი, დეტალური მონაცემებით წარმოდგენილია დანართი N2-ის სახით.**

ყოველდღიური დასუფთავება შემსრულებლის მიერ უნდა დაიწყოს სამუშაო საათების დაწყებამდე დანართი N2-ში მოცემული გრაფიკისა და დავალების შესაბამისად.

გენერალური დასუფთავება უნდა ჩატარდეს არასამუშაო დღეებში, დამკვეთთან წინასწარ შეთანხმებული და დადგენილი გრაფიკის მიხედვით. გენერალური დასუფთავება მოიცავს ობიექტების ფუნდამენტურ დასუფთავებას საჭირო ტექნიკითა და სხვადასხვა საწმენდი ხსნარების, სადეზინფექციო სითხეების გამოყენებით (იატაკის, ჭერის, ფანჯრებისა და კარებების გაწმნდა-დასუფთავებას, საოფისე ავეჯის/მითითებული ტექნიკის და რბილი ავეჯის საჭიროებისამებრ სველ/ქიმიურ წმენდას).

**ყოველდღიური დასუფთავებისა და გენერალური დასუფთავების მიხედვით მოთხოვნები შემდეგია:**

*ცხრილი N1*

**მობილური ჯგუფისათვის ობიექტების ჩამონათვალი, დეტალური მონაცემებით წარმოდგენილია დანართი N3-ის სახით.**

მობილური ჯგუფი უნდა შედგებოდეს 2-4 დასუფთავების თანამშრომლისგან, რომელიც დაასუფთავებს იმ ობიექტებს, სადაც არ იქნება მუდმივად დასუფთავების თანამშრომელი;

მობილური ჯგუფის თანამშრომელების გაადაგილება უნდა მოხდეს შემსრულების ავტომობილით წინასწარ გაწერილი და შეთახნმებული გრაფიკის შესაბამისად.

**მობილური ჯგუფის** მიერ შესაბამის ობიექტზე მიტანილ უნდა იქნას ერთი კვირის სამყოფი ჰიგიენური და სანიტალური ნორმებისათვის გათვალისწინებული სახარჯი მასალა (ტუალეტის ქაღალდი, ხელსაწმენდი ქაღალდი, თხევადი საპონი, ჰაერის აეროზოლი და ა.შ.)

მობილური ჯგუფის ფუნქცია მოვალეობაში შედის ობიექტის როგორც შიდა, ასევე გარე პერიმეტრის დალაგება-დასუფთავება შემდეგი ძირითადი მოთხოვნებით:

*ცრხილი N2*

*შენიშვნა: დამკვეთი იტოვებს უფლებას გამარჯვებულ კომპანიასთან, შეხედულებისამებრ და ურთიერთშეთანხმებისამებრ შეიტანოს დავალებაში კორექტირება-ცვლილება.*

**დამატებითი მომსახურება, წინასწარ შეთანხმებითა და შესაძლო დამატებითი ანაზღაურებით:**

შემსრულებელს უნდა ქონდეს მზაობა დამკვეთის მიერ დამატებითი მომსახურების გაწევასთან დაკავშირებით წინასწარი შეთანხმებითა და შესაძლო დამატებითი ანაზღაურებით.

* გაუთვალისწინებელი სიტუაციების დროს დამატებითი მომსახურება (უხვი ნალექიანობა, ხანძარი და მსგავსი სიტუაციები);
* ღონისძიების დროს დამატებითი მომსახურება;
* რემონტის შემდგომი დასუფთავება;
* და სხვა.

**განფასება**

* კომერციული წინადადების დამუშავებისათვის, პრეტენდენტი კომპანია ვალდებულია მოინახულოს და ადგილზე შეაფასოს ყველა ობიექტი. ვიზიტისათვის საჭირო ობიექტების მისამართები და საკონტაქტო პირების მონაცემები მოცემულია დანართ N2-ში და დანართ N3-ში. (წინააღმდეგ შემთხვევაში, შემდგომ დაფიქსირებული პრობლემური თემები და შენიშვნები არ განიხილება);
* განფასება წარმოდგენილი უნდა იყოს ეროვნულ ვალუტაში, კანონით გათვალისწინებული ყველა გადასახადის ჩათვლით;
* განფასება აუცილებლად უნდა მოხდეს თითო ობიექტისათვის, რომელიც შედგება სამი ნაწილისგან - საოფისე ფართი/შიდა პერიმეტრი, გარე პერიმეტრი/ეზო, სახარჯი მასალა. დაუშებელია ერთიანი განფასება ყველა ობიექტისათვის.
* ინვეტარის და სახარჯი მასალის განფასება წარმოდგენილი უნდა იყოს თითო პოზიციისათვის. ასევე, უნდა ერთვოდეს შემოთავასებული საქონლის დეტალური მონაცემები - ბრენდი, მოდელი, ფოტომასალა, მწარმოებელი ქვეყანა და სპეციფიკაცია. საჭიროების შემთხვევაში, შემოთავაზების ნიმუშების წარმოდგენა;

**ხელშეკრულება და ანგარიშსწორება:**

გამარჯვებულ კომპანიასთან გაფორმდება 1+1 წლიანი მომსახურების ჩარჩო ხელშეკრულება.

ანგარიშსწორება იწარმოებს თვეში ერხელ წარმოდგენილი ერთიანი მიღება-ჩაბარების აქტის ორმხრივად გაფორმების/ხელმოწერის საფუძველზე, არაუგვიანეს 30 (ოცდაათი) კალენდარული დღის ვადაში.

**შენიშნვა/კომენტარი:**

* დასუფთავება უნდა ხდებოდეს სუფთა და შესაბამისი სივრცისათვის თემატურად განკუთვილი საწმენდი საშუალებებით;
* იმ ობიექტებზე, სადაც განთავსებული არის სარეცხი და საშრობი მანქანები, დასუფთავების თანამშრომელმა უნდა მოახდინოს შეგროვილი, ჭუჭყიანი ტანსაცმლის ყოველდღიური გარეცხვა და გაშრობა. სარეცხი სახარჯი მასალით მომარაგებას ახდენს დამკვეთი.
* სამუშაო საათების განმავლობაში, დასუფთავების თანამშრომლები სისტემატიურად უნდა ახდენდნენ ობიექტების საერთო მოხმარების ფართების მონიტორინგს და საჭიროებისამებრ დროულ რეაგირებას;
* იმ შემთხვევაში, თუ რომელიმე ობიექტი დაიხურება განფასებიდან ავტომატურად ამოიღება ტენდერში დაფიქსირებული განფასების მიხედვით;
* იმ შემთხვევაში, თუ მოხდება ახალი ობიექტის დამატება, წინასწარ უერთიერთშეთანხმებით მოხდება ობიექტის გონივრული/შესაბამისი განფასება და შეთანხმების სახით მოხდება დამატება.
* ნებისმიერი ტიპის დარღვევისა და/ან არაჯანსაღი დამოკიდებულების დაფიქსირებისთანავე ორივე მხრიდან მყისიერად უნდა მოხდეს პრობლემის დაფიქსირება და მოგვარება;

**ტენდერში წარმოსადგენი დოკუმენტაცია:**

კომერციული წინადადება და მოთხოვნილი დოკუმენტაცია წარმოდგენილ უნდა იქნას მხოლოდ ელექტრონულად tender.ge-ზე განთავსებულ ბლუმზე მოცემულ ვადაში. კერძოდ:

* „დანართი N5“ სამ შიტად - განფასება - შიტი 1 - მუდმივი ჯგუფი და შიტი 2 - მობილური ჯგუფი უნდა მოხდეს **ყოველი ობიექტის ადგილზე შეფასების გზით** დანართი N5-ში მოთხოვნილი მონაცემების მიხედვით, ხოლო შიტი 3 - ინვენტარი და სახარჯი მასალა - დამატებით დეტალურად მითითებულ უნდა იქნას საქონლის სპეციფიკაცია და პარამეტრები. ფასები მოცემული უნდა იყოს ეროვნულ ვალუტაში ყველა სახელმწიფო დადგენილი გადასახადების გათვალისწინებით. წარმოდგენილი უნდა იყოს როგორც PDF ფორმატით ხელმოწერილი დოკუმენტი, ასევე Excel-ის ფორმატით.
* კომპანიის სრული რეკვიზიტები, მათ შორის საბანკო რეკზიტები;
* ამონაწერი სამეწარმეო რეესტრიდან, განახლებული ბოლო 3 თვის განმავლობაში.
* ანალოგიური ტიპის მომსახურების გაწეული ობიექტების ჩამონათვალი, პერიოდი და ხანგრძლივობა. გამოცდილების დამადასტურებელი დოკუმენტი გაფორმებული ხელშეკრულებები/მიღება-ჩაბარების აქტები და სარეკომენდაციო წერილი.

**საკონტაქტო პირები:**

**საკონტაქტო ინფორმაცია:**

**შესყიდვების წარმომადგენელი**

საკონტაქტო პირი: ქეთევან კანდელაკი

მის.: საქართველო, თბილისი, მთაწმინდის რაიონი, მედეა (მზია) ჯუღელის ქუჩა, №10

ელ. ფოსტა: kekandelaki@gwp.ge

ტელ.: +995 599 192500

**ტექნიკურ საკითხებთან დაკავშირებით**

საკონტაქტო პირი: ირაკლი ვარაზი

მის.: საქართველო, თბილისი, მთაწმინდის რაიონი, მედეა (მზია) ჯუღელის ქუჩა, №10

ელ. ფოსტა: i[varazi@gwp.ge](mailto:varazi@gwp.ge)

ტელ.: +995 599979889

საკონტაქტო პირი: ნინო მიქელაძე

მის.: საქართველო, თბილისი, მთაწმინდის რაიონი, მედეა (მზია) ჯუღელის ქუჩა, №10

ელ. ფოსტა: nmikeladze@gwp.ge

ტელ.: +995 5771933333